પરંતુ અમે કહીશું કે આ નોકરી મારાથી નહીં થાય, ને અમે એને છોડીને ઘેર પાછા આવી જઈશું, તો તો મા-બાપ બહુ દુઃખી થઈ જશે ને ? આવું વિચારીને જ કેટલાય લોકો લાચારીથી નોકરી ઘસડી રહ્યા છે. જાણે ભારે ક્રોસને ઊંચકીને ચાલ્યા જતા ન હોય ! મેં પણ ઘણીવાર વિચારેલું કે આ નોકરી છોડીને તમારી જોડે દોડીને આવી જાઉં. સાચે જ કહું છું નાની આ જ છે એક ત્રિશંકુ સ્વર્ગ !! નીચેથી જોનારાને એ મોટા મોટા પગારો, એ કાર, એ બંગલા – એ બધું અહેસાસ કરાવે છે કે અમે જાણે સ્વર્ગમાં રહીએ છી. ભ્રમમાં નાખીએ છીએ લોકોને અમે પોતે પણ એવા ભ્રમમાં રહીએ છીએ.